มารีน่า โดนถล่มเละ วอนเปิดใจรับไม้ต่อ ริชชี่ ในละคร ซ่อนเงารัก
เป็นประเด็นให้คนพูดถึงในโลกโซเชียลกันแบบถล่มทลาย สำหรับละคร ซ่อนเงารัก กับการรับไม้ต่อจากนางเอก ริชชี่-อรเณศ ในบท ขวัญมา ทำเอานางเอกสาว มารีน่า-ศดานันท์ บาเล็นซิเอก้า ถูกพูดถึงทั้งในแง่ลบและแง่บวกมากมาย งานนี้ มารีน่า ออกมาน้อมรับทุกคำติชม กระแสล้นหลามมากๆค่ะ มีทั้งดีและไม่ดี อันนี้น่าขอน้อมรับไว้ทั้งหมด เพราะการกลับมาของ ขวัญมา ในช่วงที่น่ามารับไม้ต่อนั้นค่อนข้างจะช็อกใจ ช็อกอารมณ์ความรู้สึกคนดู เพราะริชชี่แสดงตัวขวัญมาค่อนข้างสดใส อ่อนโยน จิตใจดี น่าสงสาร คนดูรักและสงสารตัวละครตัวนี้ไปแล้ว พอน่ามารับช่วงต่อหลังจากศัลยกรรมกลับมา แล้วมาร้ายเลยทำให้คนดูไม่ชินกับเรา ไหนจะหน้าตาก็ไม่คุ้น เสียงก็ไม่คุ้น ทุกอย่างเปลี่ยนไปหมด คนดูก็เลยรู้สึกว่า ทำไมตัวละครถึงเปลี่ยนไปได้ขนาดนี้ ซึ่งน่าอยากจะบอกว่าตอนนี้ทุกๆคนยังได้เห็น ขวัญมา แค่ด้านเดียว อยากให้ติดตามกันต่อไปค่ะ เพราะตัวละครขวัญมาเค้าโตขึ้น และผ่านกระบวนการคิด ผ่านประสบการณ์ที่เลวร้ายมา เค้าจะไม่ยอมเป็นขวัญมาคนเดิมที่ยอมทุกอย่าง และเสียคนที่เค้ารักไปอีก นี่เป็นสิ่งที่ผู้กำกับ และทีมงานเค้าผ่านกระบวนการคิดมาแล้วว่าตัวละครตัวนี้จะไปในทิศทางไหน น่าอยากจะขอให้แฟนละครที่ติดตามกันมาตลอดเปิดใจดูกันต่อไป เพราะขวัญมาและขวัญเอยจะเติบโต และเปลี่ยนแปลงไปเรื่อยๆ มีทั้งดีและไม่ดีสลับกันไปมาตามสถานการณ์และเหตุผลของตัวเอง อย่าเพิ่งตัดสินใจว่าเรื่องมันจะจบแค่นี้ มันยังมีอะไรให้ดูอีกเยอะในทุกตัวละคร เนื้อเรื่องจะยิ่งสนุกและเข้มข้นไปเรื่อยๆ ที่สำคัญคือ มันยังคาดเดาไม่ได้ ค่ะ.>> อ่านเรื่องย่อนิยายทุกเรื่อง คลิกที่นี่ <<
เป็นประเด็นให้คนพูดถึงในโลกโซเชียลกันแบบถล่มทลาย สำหรับละคร ซ่อนเงารัก กับการรับไม้ต่อจากนางเอก ริชชี่-อรเณศ ในบท ขวัญมา ทำเอานางเอกสาว มารีน่า-ศดานันท์ บาเล็นซิเอก้า
ซ่อนเงารัก,นิยาย,ริชชี่ อรเณศ,มารีน่า ศดานันท์,ขวัญมา,ขวัญเอย,คำติชม,ละคร